जलंधर। सूरानुस्सी स्थित विनटैक्स फैक्टरी के कर्मचारी मनोज कुमार से 20 दिन पहले नौ लाख की लूट करने वाले तीन आरोपी गिरफ्तार किए है। लूट की साजिश फैक्टरी के ही सुपरवाइज गांव नाहला के रहने वाले अर्जुन सिंह ने भाजपा नेता राजन अंगुराल पर कातिलाना हमले करने के मास्टरमाइंड भतीजे सचिन उर्फ कोलो के साथ मिल कर बनाई थी।
पुलिस ने सतनाम नगर के सचिन पुत्र बंसी लाल, बस्ती मिट्ठू के अॉटो ड्राइवर मनदीप सिंह पुत्र जगीर सिंह और बस्ती पीर दाद के सुखदेव सिंह पुत्र बलदेव सिंह को गिरफ्तार कर उनके कब्जे से लूटे गए 1.5 लाख रुपए, लूट के पैसे खरीदी गई आल्टो कार और यामाहा मोटर साइकिल बरामद की है। लूट का साजिशकर्ता अर्जुन सिंह फरार की तलाश में रेड की जा रही है।
एडीसीपी सिटी-1 जे ईलनचेजीयन ने बताया कि 10 दिसंबर को उक्त फैक्टरी का कर्मचारी मनोज कुमार बीएमसी चौक के पास स्थित बैंक से 9 लाख रुपए निकलवा कर फैक्टरी रहा था। फैक्टरी से थोड़ी दूरी पर बाइक पर आए तीन लुटेरे दातर से मनोज को दातर से जान से मारने की धमकी देकर 9 लाख रुपए लूट कर ले गए थे। एडीसीपी का कहना है कि प्राथमिक जांच में लूट का यह मामला भेदी से जुड़ा लग रहा है।
एसीपी कौंडल और एसएचओ बलवीर सिंह ने जांच की। फैक्टरी में काम करने वाले संदिग्धों को जांच में लेकर उनके मोबाइल की कॉल डिटेल खंगाली तो अर्जुन जांच के दायरे में गया। उसके मोबाइल पर उसके क्रिमनल भतीजे सचिन से घटना से पहले दो बार उसी समय दो बार कॉल की गई थी। एडीसीपी ने बताया कि पुलिस ने मामला ट्रेस कर सचिन और उसके दो साथी पकड़ लिए, लेकिन अर्जुन फरार है।
एनआरआई के बेटे ने खरीदी लूट के पैसे यामाहा बाइक तो सचिन ने कार
सचिन ने माना कि 30 अक्टूबर को उस पर भाजपा के राजन पर जानलेवा हमला करने का केस दर्ज किया गया था। बेल पर पैसे खर्च हो गए थे और पैसे चाहिए थे। चाचा से मदद मांगी तो चाचा बोले पैसे तो नहीं है,लेकिन जुगाड़ हो सकता है। फैक्टरी का बैंक से कैश लेने के लिए अकसर मनोज ही जाता है और 10 दिसंबर को सैलरी मिलनी है। सचिन ने चाचा की बात मान कर मर्डर केस में बरी हुए ऑटो ड्राइवर मनदीप सिंह और एनआरआई के बेटे सुखदेव सिंह शामिल कर लिया। सचिन मानता है कि वह और उसके दो दोस्त फैक्टरी के बाहर पहुंच गए। चाचा ने फोन पर बता दिया कि मनोज पैसे लेने चला गया है। आरोपी रेलवे क्रॉसिंग के पास मनोज का इंतजार करने लगे। लूट के नौ लाख में से चाचा को तीन लाख रुपए दिए और तीनों ने दो-दो लाख। सचिन ने एक लाख में पुरानी कार खरीदी।
एडीसीपी ईलनचेजीयन ने कहा आरोपी सचिन को दो दिन पहले ही कोर्ट से 307 के केस में राहत मिली थी। दो दिन बाद ही दोस्त के साथ कर्मचारी से पैसे लूटे थे।
hin_Deva hin_Deva hin_Deva hin_Deva hin_Deva hin_Deva hin_Deva